《满路花》
元代·谭处端

上无三瓦舍，下没一犁田。水云真活计、且随缘。街前展手，化个有缘前。

独步归来晚，万里晴空，卧听虎啸啼猿。

趣闲闲、真乐无边。一派滚灵泉。鼎中真火降、永凝铅。

虎龙蟠绕，真秀结根源。默默无为坐，独守孤峰，一轮明月流灭。

作者简介：—全真道北七真之一。宁海（今山东牟平）人。初名玉，字伯玉，后改法名处端，字通正，号长真子。金大定年间师事王重阳，为全真道南无派创立者。传平昔好书龟蛇二字，奉道信士多收藏之。元世祖赠“长真水蕴德真人”，世称“长真真人”。著有《水云集》。